Notat fra PETS og Distriktssamling på Dombås Hotell 12.-13. mars 2022

*OBS. Følgende presentasjoner gitt på PETS og Distriktssamlingen den 12. og den 13. mars 2022 er lagt ut på Medlemsnett, District Members Media, PETS 2022:*

1. *DGE Gunhild sin innledende presentasjon, bla. med budskapet fra RI president elect Jennifer Jones*
2. *Komiteleder Laila Hurlen, medlemsutvikling*
3. *Torbjørn Skogsrød, RYLA øst,og tilbud til tidliger RYLA detakere. Ide om satelittklubb*
4. *Rolf Klock, RYLA Vest*
5. *Rolf Klock Ungt entreprenørskap*
6. *DGE Gunhild; President i Rotary*
7. *DG Hans Olav Osbak; Klubbstyret og hvordan lede egen klubb*
8. *DYEO Elina Tomren; Rotarys ungdomsutveksling. (Innlegget fra Elina legges ut seinere.)*
9. *Kommunikasjonskomiteen presentert av Gunnar Kvalsund*
10. *DICO Svend Strand; Presentasjon av datasystemene i Rotary*
11. *DTRF koordinator, Vigdis Osbak, Presentasjon av The Rotary Foundation, TRF.*
12. *Råd og strategi for hjelp til ofrene for krigen i Ukraina*

*Dersom noen har behov for hjlep til å finne disse, ta kontakt med distriktssekretæren.*

*OBS husk også at mye av informasjonen og presentasjonen gitt under PETS/ Distriktssamlingen er utdypet og konkretisert i den utdelte «Håndbok for klubbene 2022 -2023»! Bruk denne!*

**Registrering:** Det var 68 registrerte deltakere ved PETS denne gangen. Alle klubbene i distriktet var påmeldt, men Covidsmitten satt stopp for at noen få kunne delta, slik at det var 45 av distriktets 50 klubber som var representert. De øvrige deltakerne representerte distriktsorganisasjonen. Samtlige deltakere ga en kort presentasjon av seg selv.

**Åpning ved DG Hans Olav Osbak** som ønsket velkommen til to spennende og lærerike dager på Dombås hotell.

Etter en kort innledning fra Hans Olav om hva vi skulle gjennom disse to dagene, var det DGE Gunhild Aalstad som inviterte alle til samarbeid i «sitt» Rotaryår.

**DGE Gunhild Aalstad**

Gunhild har bakgrunn bla. som fylkesbiblioteksjef i Oppland. Hun bor i Nordre Toten sammen med mannen sin Steinar. Hun er medlem av Hunn-Gjøvik Rk. Reisen hennes til Kenya i forbindelse med avslutningen av et «Rent vann prosjekt» finansiert av Rotarys Global Grant, bidro til å forsterke hennes engasjement for TRF og for Rotarys internasjonale humanitære arbeid.

**DGE Gunhild Aalstad orienterte kort om RI President elect Jennifer Jones:**(mer informasjon finnes i håndboka og på My Rotary)

«Imagine Rotary» er mottoet til vår neste RI president. Noen av Jennifer Jones budskap til rotarianere over hele verden:

* «Imagine Rotary»! «You may say I`m a dreamer, but I`m not the only one. You dont imagine yesterday, but you imagine tomorrow. Imagine Rotary in yours Rotary Year!»
* At Rotary International får en kvinnelig president, er et viktig symbol, ikke bare for kvinnene i Rotary, men for hele Rotary organisasjonen og for alle de kvinnene som blir berørt av Rotarys internasjonale innsats.
* Jennifer Jones oppfordrer alle rotarianere til å engasjere seg i eget lokalsamfunn. Hva er styrkene og hva utfordringene? Hva kan Rotaryklubben bidra med for en positiv utvikling av lokalsamfunnet vårt? Hun oppfordrer til å tilby frivillige tjenester i samarbeid med kommunen og med andre frivillige humanitære organisasjoner.
* Lytt til medlemmene. Hvorfor vil de være med i Rotarybevegelsen? Hva mener de at klubben kan bidra med? Hva vil bidra til å styrke Rotarys omdømme og bidra til at enda flere får lyst til å bli rotarianere?
* Rotarianere må ha fokus på endring! Samfunnet rundt oss er i stadig endring og står over stadig nye utfordringer og muligheter. Rotary klubbene må følge med på endringer rundt oss og se hvorledes Rotarys grunnleggende verdier kan bidra til ny innsats i forhold til nye utfordringer og nye muligheter for gode prosjekter lokalt, nasjonalt og internasjonalt.
* Emblemet for Rotaryåret 2022 – 2023 er en indre sirkel med syv mindre sirkler rundt. Dette symbolisere Rotarys syv fokusområder:
  + Fredsbygging og konfliktforebygging
  + Sykdomsforebygging og behandling
  + Vann, sanitær og hygiene
  + Mødre- og barnehelse
  + Grunnleggende utdanning og leseferdigheter
  + Samfunnsøkonomisk utvikling
  + Støtte miljøet

* Jennifer Jones oppfordrer også til å analysere egen klubb. Er det behov for endringer i hvorledes klubben drives? Hva med medlemsutviklingen i klubben vår? Når vi målet med minst 30 % kvinneandel? Hva med de kommunene rundt oss som har mistet sin Rotaryklubb? Kan vi bidra til å restarte nedlagte Rotaryklubber gjennom å introdusere nye klubb modeller? Hva med satelittklubber?

**Rotary International sin største satsing gjennom tidene:**

«End Polio Now» er fortsatt aktuell ettersom WHO registrerer ny oppblomstring i enkelte land, der krig, konflikt og fattigdom florerer og der vaksinasjonsprosjektene er vanskelig å gjennomføre. Viktig å huske at polio i hovedsak spres gjennom forurenset drikkevann og fødevarer. Kampen mot poliospredning må fortsette, ikke bare gjennom vaksinasjon, men også gjennom prosjekter for å sikre rent vann og trygge sanitæranlegg og sikre fødevarer.

Rotary International er imidlertid også engasjert i mange andre globale helsetema.

Rotary International har nylig gjennom TRF bevilget USD 27 millioner til kampen mot Covid 19. Dette er midler gitt for å øke vaksinasjonsdekningen og til å styrke helsevesenet i fattige land.

**Mål og prioriteringer i distrikt 2305 for Rotaryåret 2022 – 2023**

Samtlige deltakere fikk utlevert distriktets håndbok for klubbene 2022- 2023. Denne inneholder viktig informasjon for nye presidenter, styremedlemmer og klubbmedlemmer.

Her finner dere bla distriktets strategiske mål og prioriteringer for Rotaryåret 2022 – 2023, klubbledelsens oppgaver, klubbenes årshjul og kontaktinformasjon til distriktsledelsen. Dette er en håndbok som er ment å bli brukt. Derfor vil den også bli lagt ut på distriktets hjemmesider, slik at den er tilgjengelig for alle.

Husk: ***Rotary er hva Rotary gjør!***

**Stikkord for distriktets strategisk plan:**

* Bygge en kultur for endring. Enkelte klubber må restartes og gis nytt liv!
* Miljøutfordring
* Omdømmebygging.
* RYLA øst og vest og engasjement i Ungt entreprenørskap.
* Øke IKT kompetansen i klubbene
* Kommunikasjonsstrategi
* Hva er klubbene og medlemmene interesserte i?
* Samarbeid mellom naboklubber
* Synliggjøre Rotary i lokalsamfunnet
* Etablere satelittklubber? Ordinære klubbmedlemmer med vanlig kontingent. Kombinasjon av fysiske møter og digitale møter er vanlig i satelittklubber.

*Se mer om den strategiske planen i håndboka!*

**Komitéleder Laila Hurlen** Spjelkavik Rk om medlemsutvikling (se egen presentasjon på medlemsnett)

* Hvordan skal vi bringe Rotaryiden framover?
* Vi må igang med aktiviteter. Det er aktivitetene i Rotary som tiltrekker seg medlemmer!
* Hvem slutter. Snittalder i distriktet; 69 år. Hvorledes kan vi snu den? Må ha fokus på rekruttering.

Hamar Rk: Noen klubber er store. Høy gjennomsnittsalder og lav kvinneandel. Få yrkesaktive i klubbene. Kan vi fortsatt kalle oss en yrkesbasert serviceorganisasjon?

Medlemsutviklingskomiteen kommer gjerne ut til klubbene og bidra med coaching. klubbene.

**Komitemedlem Finn Egil Sandmo** om (re-)etablering av Rotaryklubber

Jennifer Jones sier at vi skal lytte til medlemmene når vi legger planer for utvikling: Men hvorledes kan vi bygge bro mellom ulike interesser mellom eldre og yngre medlemmer? Virker klubben vår attraktiv for yngre? Hva er årsaken til et Rotaryklubber blir lagt ned? Hvor i klubbens nærområde var det Rotaryklubber tidligere? Er det mulig med restart og revitalisering av klubber som står i fare for nedleggelse? Kan satellittklubber være et svar? Komiteen for nye klubber, vil følge nøye med på det som nå skjer i Ålesund Rk og i Hunn-Gjøvik Rk. Det er slike initiativ distriktet har behov for, dersom vi skal lykkes med å snu den negative trenden i medlemsutvikling vi har sett gjennom de siste tiårene.

Erfaringene fra Stavern Rotaryklubb er spennende. Tanken på «hybridmøter» der en kombinerer fysiske møter med nettmøter for de som ikke har anledning til å være til stede er også interessante. Det er spennende å følge med på de forsøkene med å få i gang satelittklubber i vårt eget distrikt

**Truls Løwer-Arnesen, Stavern Rk**. (tidligere utvekslingsstudent). Har engasjert seg i kampanjen for å dele ut Shelter-box til kriserammede områder.

Bakgrunnen for etablering av satelittklubb i Stavern var at medlemsmassen stadig ble eldre. Møtetidspunktet som passet for de eldre medlemmene, passet ikke så godt for de yngre medlemmene.

Etter at det ble åpnet et nytt kontorfellesskap for gründervirksomhet og det knyttet til seg en del innflyttere, var det flere yngre som savnet et fellesskap utenom jobb. Dette ble ideen om å etablere en satellittklubb for yrkesaktive til Stavern Rotaryklubb. Formelt er medlemmene i satelittklubben fullverdige medlemmer i moderklubben, men de møtes på andre tider og har et engasjement i litt andre tema enn det som er aktuelt for moderklubben.

Det hele begynte med at 12 interesserte samlet seg på en kafe og diskuterte hva som kunne være aktuelt som tema i en satelittklubb innenfor Rotarys grunnverdier. Det var viktig at de tolv opprinnelige etablererne var trygge på hva de ville og hva Rotarys grunnverdier gir av muligheter for å engasjere seg i lokalsamfunnet.

De tolv ønsket seg et felles samlingsted og et åpent nettverk. De håpet å trekke til seg kandidater med ulike interesser og ulik yrkesbakgrunn.

*Visjon og misjon:*

* Satelittklubben ble stiftet i oktober 2020. Digitale møter i starten. Eldre rotarianere fra flere klubber rundt Larvik-fjorden ble invitert for å fortelle hva Rotary har betydd for dem.
* Stavern Rotary satelittklubb skal være et levende nettverk, - kontaktpunkt for yrkesaktive kvinner og menn. Vil være aktive i lokalmiljøet. Ønsker å kunne bety en forskjell i Larvik området gjennom lokale prosjekter.
* Spredning av interesser og yrkesbakgrunn, men det er ønskelig at deltakerne er villige til å stille som mentorer for yngre gründere.
* Sosiale treff og arrangementer er viktige. Målet er å skape nettverk og vennskap.
* Møtene alternerer mellom onsdager og torsdager og korte og lange møter, alt etter tema som er oppe. Medlemmene i satelittklubben betaler samme kontingent som medlemmene i moderklubben og har de samme rettighetene som alle andre rotarianere.
* Det legges vekt på at ulik yrkesbakgrunn og kompetanse er utgangspunktet for medlemsskap og for de aktivitetene som det legges opp til. Egoforedragene og bedriftsbesøk er viktige.

**Glimt fra gruppearbeidene:**

* **Samarbeid.** Bruke informasjonen i Håndboka aktivt for å styrke medlemmenes Rotary identitet.
* **AG ene** må brukes mer aktivt i klubbene. Flott at det nå er etablert AG forum, slik at Agene blir godt samstemte. Kan bringe med seg inspirasjon og ideer fra naboklubber og bidra til å styrke samarbeidet om prosjekter. AG ene må ha kontakt med de ulike distriktskomiteene og også bringe ut informasjon om hva de arbeider med.
* **Forkortelser og engelske betegnelser i Rotary.** Vil mer bruk av norske ord og uttrykk redusere fremmedgjøring og sikre at nye medlemmer raskere føler seg velkomne og inkludert?
* **TRF –** Rotaryfondet virker komplisert på mange medlemmer. Viktig å få ut enkel informasjon både om bidrag til Rotaryfondet og om hvilke typer prosjekter som berettiger midler fra de ulike retningene innen fondet.
* **Vanskelig å finne fram til informasjon** og bruksanvisninger på distriktets hjemmeside. Hjemmesiden er lite selvforklarende.
* **Rotarys data systemer.** Med den rotasjonen vi har i Rotary, er det et stort behov for opplæring i datasystemene. Spesielt er det behov for opplæring til sekretærene og til webansvarlige.Er det aktuelt å utarbeide en enkel håndbok i brk av Rotarys IT systemer?
* **GDPR.** Hvorledes jobber Rotary med dette? Vil klubbene få retningslinjer fra distriktet om hvorledes de skal forholde seg?
* **Distriktsguvernøren** må få mer informasjon om den enkelte Rotaryklubben før guvernørbesøkene. Må avsette mer tid til dialog. Flere ønsker besøk så tidlig som mulig på høsten. Kan evt samarbeide om besøk med flere klubber.
* **Klubbvedtekter.** Noen klubber trenger hjelp med oppdatering av klubbvedtektene. Kan AGene hjelpe?
* **Kommunikasjonsplan.** Har distriktet en egen kommunikasjonsplan?Hvor finnes i så fall denne?
* **«Overflow»?** Av og til blir det vel mye informasjon fra distriktet om de samme tingene. Informasjonen må siles bedre. Korte meldinger om «Need to know» og henvisninger til hvor man kan finne mer informasjon. Mye informasjon sendes ut til flere kontakter i klubben. Må avklare hvem som skal ha informasjonen og hvem som er ansvarlig for å bringe viktig informasjon videre til rette vedkommende. Er det aktuelt å bruke apper og QR koder for å kunne hente mer informasjon om saker det sendes korte meldinger om?
* **Bruk av søkeord.** Det er viktig å bruke søkeord i alle meldinger. Starter man overskriften med hvilken Rotaryklubb meldingen kommer fra og så et søkeord som sier noe om innholdet, er det lettere å finne tilbake til meldingen for de som får 10 – 20 e-poster hver dag!
* **Ungdomsutvekslingen.** Klubbenes roller og oppgaver må bli tydeligere. Informasjonen må komme så tidlig at klubbene rekker å drøfte oppgavene før de skal svare om deltakelse.
* **Funksjonsknyttede e-postadresser.** Det er bare et fåtall klubber som bruker funksjonsknyttede e-postadresser. Når oppdaterte kontaktlister for klubbene tas ut på Medlemsnett, er det de e-postadressene som er lagt inn der, som brukes i utsending av informasjon.

Elverum 17 03 2022

Roy Heine Olsen

Distriktssekretær

Rotarydistrikt 2305

cid:image001.jpg@01D839F8.535D0F70